ອົງການອະນາໄມໂລກ ກ່າວວ່າ ຜູ້ເສຍຊີວິດ ຍ້ອນອີໂບລາ ມີເກືອບ 8,000 ຄົນແລ້ວ
ອົງການອະນາໄມໂລກ ກ່າວວ່າ ມີຜູ້ເສຍຊີວິດ ຍ້ອນອີໂບລາ ເກືອບ 8,000 ຄົນແລ້ວ ແລະຄາດວ່າ ການລະບາດ ຍັງຈະດຳເນີນໄປ ເຖິງທ້າຍປີ 2015.
ອົງການອະນາໄມໂລກ ໄດ້ນຳອອກເຜີຍແຜ່ໃນວັນຈັນວານນີ້ ກ່ຽວກັບໂຕເລກຫລ້າສຸດ ຂອງກໍລະນີຕິດເຊື້ອ ແລະຜູ້ເຄາະ ຮ້າຍຍ້ອນອີໂບລາ ໂດຍມີຜູ້ຕິດເຊື້ອ ກາຍ 20,000 ຄົນແລ້ວ ຈຳນວນຜູ້ຕາຍທັງໝົດ ຍ້ອນອີໂບລາ ໃນສາມປະເທດອາຟຣິ ກາຕາເວັນຕົກ ທີ່ຕິດແປດຮ້າຍແຮງສຸດ ຢູ່ ຊິແອຣາ ລິອອນ ໄລບີເຣຍແລະກີີນີ ແມ່ນມີຢູ່ 7,842 ຄົນ ແລະກໍລະນີຕິດເຊື້ອ ແມ່ນມີຢູ່ 20,081 ຄົນ ມາຮອດວັນທີ 27 ເດືອນທັນວານີ້ ຊິແອຣາ ລິອອນ ທີ່ໄດ້ຮັບ ຜົນກະທົບຮ້າຍແຮງທີ່ສຸດນັ້ນ ແມ່ນປະກອບເປັນນຶ່ງສ່ວນສາມຂອງກໍລະນີຕິດເຊື້ອທັງ ໝົດຄື 9,409 ຄົນ ໃຂຂະນະທີ່ໄລບີເຣຍ ມີຜູ້ເສຍຊີວິດສູງສຸດ 3,413 ຄົນ ໃນຂະນະດຽວກັນ ເຈົ້າໜ້າທີ່ສະກອັດແລນ ກ່າວໃນວັນຈັນວານນີ້ວ່າ ພະນັກງານແພດ ຄົນນຶ່ງ ທີ່ກັບມາຈາກຊິແອຣາ ລິອອນ ໄດ້ຖືກກວດພົບວ່າ ຕິດເຊື້ອ ອີໂບລາ ແລະພວມ ໄດ້ຮັບການປິ່ນປົວທີ່ໂຮງໝໍເມືອງ Glasgow ວິກິດການອີໂບລາ ໃນປັດຈຸບັນນີ້ ໄດ້ເອົາຊີວິດຜູ້ເຄາະຮ້າຍຄົນທຳອິດກວ່ານຶ່ງປີກ່ອນ ຜ່ານມາ ແລະອີງຕາມບັນດາຜູ້ຊ່ຽວຊານດ້ານການແພດແລ້ວ ມັນອາດຈະແກ່ຍາວໄປ ຈົນຮອດທ້າຍປີ 2015 ນີ້ແມ່ນການລະບາດທີ່ຮ້າຍແຮງສຸດຂອງອີໂບລາເທົ່າທີ່ເຄີຍມີການບັນທຶກມາ